Oud-diplomaat vervang Kofi Annan | Nuus24
Oud-diplomaat vervang Kofi Annan
Weste 'wou nie hê' Annan moet suksesvol wees
Johannesburg – Die Verenigde Nasies het bevestig dat die veteraan Algerynse diplomaat, Lakhdar Brahimi, die voormalige VN-sekretaris-generaal Kofi Annan vervang as internasionale bemiddelaar in Sirië, het RSG Saterdag berig.Brahimi, wat die aanstelling vir etlike dae oorweeg het, sal as die Gesamentlike Spesiale Verteenwoordiger vir Sirië bekendstaan.Annan, wat sy pos aan die einde van die maand ontruim, sê die Siriese vredesplan word in die wiele gery deur die verdeeldheid in die VN Veiligheidsraad, en in die besonder die dooiepunt tussen die vyf permanente lede. Die 78-jarige Brahimi het as die VN se spesiale gesant in Irak gedien nadat Saddam Hoessein uit die kussings gelig is. Hy was ook spesiale gesant in Afganistan voor en ná die einde van die Taliban-regering en in Suid-Afrika tydens die oorgang na demokrasie. Volg Nuus24 op Twitter.– RSG
Lees meer oor: kofi annan | sirië VOLGENDE OP NUUS24X